

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-17339-CPI-2/2020**

Заводни број: **351-298/2020-01**

Дана: 14.09.2020. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву, Аутономне Покрајине Војводине, за издавање грађевинске дозволе, на основу члана 8ђ. и 134. и 135. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 18. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-7-5/2020-IV, доноси:

**Р Е Ш Е Њ Е**

**Одбацује се** захтев инвеститора, Аутономне Покрајине Војводине, за издавање грађевинске дозволе за изградњу, доградњу, адаптацију, санацију и реконструкцију зграде Основне школе „Бранко Радичевић“ Оџаци, Су+П+1 и изградњу прикључка на комуналну инфраструктуру (електроенергетска мрежа) на катастарској парцели број 598 к.о. Оџаци, због неиспуњености формалних услова за поступање по истом.

**О б р а з л о ж е њ е**

Аутономна Покрајина Војводине за потребе ОШ “Бранко Радичевић“ Оџаци, преко пуномоћника Бајило Ђорђа из Новог Сада, поднела је захтев за издавање грађевинске дозволе за изградњу објеката и извођење радова, ближе описаних у диспозитиву овог решења.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране „Ђорђе Бајило архитекти” доо Нови Сад, под бројем Е09/2019/ПГД август 2020., одговорно лице пројектанта Ђорђе Бајило, одговорни пројектант Ђорђе Бајило дипл.инж.арх. са лиценцом број 300 Е710 07, са изјавом вршиоца техничке контроле Пројектни биро „Corrente NS“ Нови Сад, под бројем ТК 10/20 август.2020. године, одговорно лице Ненад Алексић, дипл.инж.грађ. са лиценцом број 350 О857 16 и „РК Техника Пројект“ доо Нови Сад, одговорно лице Раде Којић, дипл.инж.маш., лиценца број 330 Н145 09.;
* Пројекат за грађевинску дозволу израђен од стране стране „Ђорђе Бајило архитекти” доо Нови Сад, под бројем Е09/2019/ПГД август 2020., одговорно лице пројектанта Ђорђе Бајило, одговорни пројектант Ђорђе Бајило дипл.инж.арх. са лиценцом број 300 Е710 07;
* Елаборат заштите од пожара израђен од стране „Вортекс“ доо Београд, број ЗОП-38/2018, овлашћено лице Ђорђе Регељец, дипл.инж.маш., лиценца број 330 Ј955 11;
* Елаборат о геомеханичким условима изградње, доградње, адаптације, санације и реконструкције, израђен од стране Факултета техничких наука, број 01-192/192, овлашћено лице Митар Ђого,дипл.инж.геол., лиценца број 316 Б285 05;
* Елаборат енергетске ефикасности, израђен од стране „Ђорђе Бајило архитекти” доо Нови Сад, број Е 09/2019/ПГД ЕЕ, овлашћено лице Ђорђе Бајило дипл.инж.арх, лиценца број 381 0327 12;
* Елаборат заштите животне средине, израђен од стране „Ђорђе Бајило архитекти” број Е 09/2019/ПГД ЕЗЗС, овлашћено лице Ђорђе Бајило дипл.инж.арх, лиценца број 381 0327 12;
* Графичку документацију у dwf формату;
* Пуномоћје за подношење захтева;
* Препис листа непокретности 4678 к.о. Оџаци;
* Катастарско топографски план и
* Доказ о уплати таксе и накнаде за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

**Увидом у електронски поднет захтев, овај орган је утврдио следеће:**

**-Главна свеска није потписана од стране главног пројектанта у складу са Прилогом 1. -основна садржина главне свеске Правилника о садржини, начину и поступку израде и начину вршења контроле техничке документације према класи и намени објеката („Сл. Гласник РС“, бр.73/19) и**

**-Главна свеска не садржи сажети технички опис постојећег и предвиђеног стања, објекта, инсталација и опреме, оверен од стране главног пројектанта у складу са чланом 51. Правилника о садржини, начину и поступку израде и начину вршења контроле техничке документације према класи и намени објеката („Сл. Гласник РС“, бр.73/19).**

Како захтев садржи горе наведене недостатке, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог решења може се изјавити приговор Општинском већу, у року од три дана од дана достављања решења, кроз Централни информациони систем за електронско поступање у оквиру обједињене процедуре.

Обрадио:

дипл.правник Јовановић Светлана

Руководилац Одељења,

Татјана Стаменковић, дипл.инж.грађ.